钦定古今图书集成/明伦汇编/氏族典/第559卷 > 司马纮
## 钦定古今图书集成/明伦汇编/氏族典/第559卷 > 司马纮

按《晋书彭城穆王权传》：“权孙纮，字伟德，初封唐邑县
公。建兴末，元帝承制，以纮继高密王据。及帝即位，拜
散骑侍郎，迁翊军校尉、前将军。有风疾，性理不恒，杜
门让还，章印貂蝉，著《杜门赋》以显其志。后疾甚，驰骋
无度，乘车突入端门，至太极殿前。成帝诏解常侍、光
禄、宗师，赐米布床帐以养疾。咸康八年薨。二子元俊、
元嗣立，位至中书侍郎。薨，子弘之立，位至散骑常侍。
薨，子邵立。薨，子崇之立。”薨，子缉之立。宋受禅，国除。